Tárgy: Hévíz Vörösmarty utca ideiglenes forgalmi rend változás módosítása

Tisztelt hévízi Lakosok!

Tájékoztatjuk Önöket, hogy a 2022. július 7. napján, a Vörösmarty utca forgalmi rendjének ideiglenes változása ügyében közzétett hirdetményünk az alábbiak szerint módosul:

2022. július 27.-től (szerda) a közmű hálózatot érintő rekonstrukciós munkák ideje alatt a **Vörösmarty utca** Helikon utca és Sugár utca közötti szakasza félpályás útlezárás mellett egyirányúsításra kerül.

Ennek megfelelően a Helikon utca felől az érintett szakaszra tilos lesz behajtani, az ebből az irányból érkező forgalom számára kerülni a Helikon utca – Kossuth Lajos utca - Park utca irányában lehet.

A forgalmi rend változás várhatóan 2 hétig tart.

Kérjük, hogy a munkálatok ideje alatt az érintett szakaszon körültekintően közlekedjenek!

Megértésüket köszönjük.

Hévíz, 2022. július 26.

 Hévízi Polgármesteri Hivatal